***כיסוי ביטוחי – תכולת בתי מגורי חברים***

הכיסוי הוא בפוליסה 'רכוש המשק' של יגור בפרק ב'- תכולת בתי מגורים.

הסיכונים המבוטחים, כמו למבנה: אש, נזקי טבע, נזקי מים עקב פיצוצי צנרת, נזקים לציוד חשמלי ואלקטרוני עקב נזקי חשמל

**גבולות אחריות המבטח ליחידת דיור אחת למקרה בודד ולתקופה (שנה):**

תכולת דירת המגורים מבוטחת עד לסכום מירבי של : 320,000 ₪.

גבול אחריות למקרה של פריצה/גניבה: 40,000 ₪.

**השתתפות עצמית:**

500 ₪ למקרה ביטוח.

במקרה של נזק חשמל וציוד אלקטרוני- 15% מהנזק ולא פחות מ 500 ₪ (הגבוה מבין השניים).

***הגדרת מקרה ביטוח והסיכונים המבוטחים:***

ראה סעיפים 4 ו 5 בפוליסה המצורפת (עמודים 21-22)

**גבולות אחריות המבטח לפרטי תכולה מסוימים:**

כסף מזומן- עד גבול של 1,600 ₪ (0.5% מביטוח התכולה הכולל).

כלי כסף, כלי זהב, תכשיטים, שעונים, יצירות אומנות שונות, אוספים פרטיים (מלבד בולים ומטבעות), - עד 32,000 ₪ (10% מהסכום הכולל).

אוספי בולים ומטבעות, מערכות כלי אוכל- 16,000 ₪ (5% מסכום ביטוח התכולה הכולל).

**\*הרשימה מעלה מהווה תקציר, הפירוט המלא בסעיף 7 בפוליסה המצורפת (עמוד 23).**

**מוחרגים מהכיסוי בפוליסה (אינם מבוטחים):**

ניירות ערך, אג"ח, תעודות מנייה, תעודות מלווה.

בעלי חיים.

חוזים, מסמכי התחייבות, שטרי מכר, תעודות ומסמכים למיניהם.

זהב, כסף או מתכת יקרה **במצבם הגולמי**. יהלומים ואבנים יקרות **שאינם חלק מתכשיט**.

כלי רכב מנועיים, קרוואנים, נגררים, כלי שיט וטיס.

כלי נשק, תחמושת וחומרי נפץ (למעט אקדח פרטי בבעלות הדייר ואשר מוחזק כדין ואינו משמש לעבודתו של הדייר ו/או בני הבית).

כתבי יד, תוכניות, שרטוטים, תרשימים וכו'.

פנקסי חשבונות וספרי עסק.

ציוד ומלאי **המשמשים לעסק** של הדייר.

פריטים המוחזקים בקומיסיון.

המחאות, המחאות נוסעים, המחאות דואר, שטרי חוב ושטרות למיניהם, כרטיסי נסיעה טיסה והפלגה, כרטיסי הגרלה, שוברים תלושי שי וכרטיסי אשראי.

**\*הרשימה מעלה מהווה תקציר, הפירוט המלא בסעיף 1.2 בפוליסה המצורפת (עמודים 20-21).**

**לחברים שיש תכולה הכוללת פריטים בעלי ערך שגבוה מ 1,000 $ לפריט, או אוסף שערכו גבוה, צריכים לפנות ולבקש ביטוח ספציפי לפריטים אלה. פריטי אומנות שערכם נקבע על פי ערך שוק, יש צורך להביא חוות דעת של מעריך-מומחה בתחום.**

**מומלץ לחברים לצלם תכשיטים ופריטים יחודיים כדי שניתן להוכיח את קיומם במקרה של פריצה וגניבה.**

**מצורפת הפוליסה עצמה, מומלץ לעבור עליה ולהכיר את סעיפיה השונים, שכן הנ"ל הינו תקציר בלבד והתנאים הקובעים והמחייבים הינם תנאי הפוליסה. העמודים הרלוונטיים לפרק זה בפוליסה: 20-26.**

**לכל שאלה ניתן לפנות לאופיר במשרד הכלכלי, טל' 0545618915, מייל:** [**ofir.tz@yagur.org.il**](mailto:ofir.tz@yagur.org.il)